Help:Extension:SocialProfile/User profile/fi

Käyttäjäprofiilin tarkoitus on olla järjestelmällisempi vastine käyttäjäsivulle, jossa on dynaamista tietoa käyttäjästä, eikä sitä voi muokata kuin normaalia wiki-sivua.

Yläosio
Käyttäjäprofiilin yläosiossa näkyy käyttäjänimi, avatar, käyttäjätaso (mikäli kyseinen ominaisuus on käytössä) ja useita käyttäjäkohtaisia linkkejä:


 * Muokkaa profiilia, vain profiilin omistajalle näkyvissä.
 * Tallenna avatar, vain profiilin omistajalle näkyvissä.
 * Tarkkailulista, vain profiilin omistajalle näkyvissä.
 * Lisää tai poista käyttäjäsuhde (ystävä tai vihollinen), vain jos käyttäjä on sisäänkirjautunut.
 * Lähetä viesti käyttäjälle, vain jos käyttäjäkohtaiset viestialueet ovat käytössä ja käyttäjä on sisäänkirjautunut.
 * Lähetä lahja käyttäjälle, vain jos käyttäjä on sisäänkirjautunut.
 * Käyttäjän muokkaukset.
 * Käyttäjän wiki-sivu.
 * Mahdolliset muut muiden laajennosten lisäämät linkit (esim. Challenge-laajennos lisää "Haasta käyttäjä" -linkin).

Tämä yläosio on näkyvissä vaikka käyttäjä päättäisikin käyttää oletuksena wiki-käyttäjäsivua.

Käyttäjäsuhteet
Mikäli tämä osio on käytössä, siinä näkyy pieni ote käyttäjäprofiilin omistajan käyttäjäsuhteista, ystäviin ja vihollisiin jaoteltuina. Jos käyttäjällä ei ole ystäviä tai vihollisia, ei kyseistä osiota näytetä. Enintään 4 käyttäjää kutakin suhdetyyppiä kohden näytetään, sekä kyseisten käyttäjien avatar-kuvat, ei missään tietyssä järjestyksessä. Jos käyttäjällä on ystäviä tai vihollisia enemmän kuin 4, näytetään linkki käyttäjän täydelliseen ystävä-/vihollisluetteloon. Tätä täydellistä luetteloa voivat selata vain sisäänkirjautuneet käyttäjät.

Lahjat
Mikäli tämä osio on käytössä, siinä näkyy pieni ote käyttäjälahjoista, joita käyttäjä on muilta sivuston käyttäjiltä saanut. Jos käyttäjä ei ole saanut ainuttakaan lahjaa, ei osiota näytetä. Enintään 4 tuoreinta lahjaa näytetään. Mikäli käyttäjällä on lahjoja tätä enemmän, näytetään linkki täydellisen lahjaluettelon katsomiseen.

Palkinnot
Mikäli tämä osio on käytössä, siinä näkyy pieni ote käyttäjän saamista palkinnoista. Jos käyttäjä ei ole saanut ainuttakaan palkintoa, ei osiota näytetä. Enintään 4 tuoreinta palkintoa näytetään niiden saamisjärjestyksessä. Jos käyttäjä on saanut palkintoja tätä enemmän, näytetään linkki täydellisen palkintoluettelon katsomiseen.

Sivustokohtaiset tiedot ja kiinnostuksenkohteet
Mikäli nämä osiot ovat käytössä, näissä näkyy käyttäjän henkilökohtaiset kiinnostuksenkohteet sekä sivustokohtaiset tiedot, mikäli hän on nämä täyttänyt profiiliaan muokatessaan. Jos käyttäjä ei ole tietoja antanut, osioita ei näytetä. Vain täytetyt kentät näytetään, ja vain niille käyttäjille, joille profiilin omistaja on päättänyt jakaa kyseisiä tietoja.

Sivuston ylläpitäjät voivat muokata sivustokohtaisten kenttien nimikkeitä muokkaamalla sivuja,  ,   &   sekä koko kyseisen osion otsikkoa muokkaamalla sivua. Esimerkiksi peliaiheinen wiki saattaisi haluta muokata yhden näistä kentistä pelaajan pelitunnisteen säilömiseen tai vastaavaan.

Käyttäjälaatikot
Mikäli tämä osio on käytössä, ja jos käyttäjälaatikko-toiminnallisuus on käytössä, tässä osiossa näkyy ote käyttäjän käyttäjälaatikoista. Jos käyttäjällä ei ole käyttäjälaatikoita, tämä osio ei näy. Jopa 10 käyttäjälaatikkoa näytetään. Jos käyttäjällä on tätä enemmän käyttäjälaatikoita, linkki, jonka kautta voi katsoa koko käyttäjälaatikkoluetteloa, näytetään.

Käyttäjätilastot
Mikäli tämä osio on käytössä, tässä näkyy käyttäjäkohtaiset tilastot. Jokainen tunnusluku näkyy vain, mikäli sen arvo on nollaa suurempi:


 * Muokkaukset
 * Äänet
 * Kommentit
 * Uusien käyttäjien värväykset
 * Äänestysäänet
 * Kuvapelin äänet
 * Visailun (kysymyspelin) pisteet
 * Valintapelin pisteet

Henkilökohtaiset tiedot
Mikäli tämä osio on käytössä, tässä näkyy käyttäjän itsestään antamat henkilökohtaiset tiedot. Jos käyttäjä ei ole antanut henkilökohtaisia tietoja, tämä osio ei ole näkyvissä. Vain ne kentät, jotka on täytetty, näkyvät, ja vain, jos käyttäjä on päättänyt jakaa ne profiilia tarkastelevan käyttäjän kanssa.

Käyttäjän aktiviteetit
Mikäli tämä osio on käytössä, tässä näkyy lyhyt syöte käyttäjän aktiviteeteista wikissä. Näihin lukeutuvat:


 * Muokkaukset
 * Äänet
 * Kommentit
 * Lähetetyt lahjat
 * Vastaanotetut lahjat
 * Vastaanotetut palkinnot
 * Uudet ystävät ja viholliset
 * Viestialueen viestit

Viestialue
Mikäli tämä osio on käytössä, tässä näkyy käyttäjän viestialue ja sen 10 uusinta julkista viestiä; profiilin omistaja näkee luonnollisestikin myös hänelle lähetetyt yksityisviestit. Jos profiilia tarkasteleva käyttäjä on kirjautunut sisään, hän näkee myös tekstikentän, jonka avulla hän voi lähettää profiilin omistajalle viestin. Kun tarkastelet omaa käyttäjäkohtaista viestialuettasi ja jos sinulla on ystäviä tai vihollisia (tai molempia), näet linkin, jonka kautta voit lähettää yksityisviestin useammalle ystävälle tai viholliselle.

Käyttäjäprofiilin muokkaaminen
Omalla käyttäjäprofiilisivullasi on linkki yläosiossa -toimintosivulle, jonka kautta voit lisätä profiiliisi henkilökohtaisia tietoja, jotka voivat olla julkisesti näkyvissä tai näkyvissä vain ystävillesi, riippuen valinnastasi.

Sivun sisältö on jaoteltuna kenttiin ja jaettu useampaan osioon, joita voi vaihtaa sivun ylälaidan linkkien kautta. Sivun lopussa on painike muutosten tallentamiseen. Huomioi, että jos vaihdat osioiden välillä tallentamatta ensin, menetät tekemäsi muutokset.

Jokaisella kentällä on painike kentän näkyvyyden vaihtamiseen. Kentän näkyvyyden muutokset tallennetaan automaattisesti, niiden muuttamisen jälkeen ei tarvitse painaa tallenna muutokset -painiketta.

Toisten käyttäjien profiilien muokkaamien
Toisten käyttäjien profiilien muokkaamiseen tarvitset -käyttöoikeuden (oletuksena annettu henkilökunta-ryhmään kuuluville).

Käyttöliitttymässä ei ole linkkiä toisten käyttäjien profiilien muokkaamiseen. Joudut manuaalisesti menemään toimintosivulle  muokataksesi annetun käyttäjän profiilia.

Käyttäjäsivun tyypin vaihto
Ellei järjestelmän ylläpitäjä poista käytöstä wiki-muotoisia käyttäjäsivuja, omaa käyttäjäprofiiliasi tarkastellessasi yläosassa on painike, joka mahdollistaa sen, että voit muuttaa mitä sinä ja muut käyttäjät näkevät kun he tarkastelevat käyttäjäsivuasi. Oletuksena käyttäjäsivusi näyttää sosiaalisen profiilisi, mutta voit kumota tämän ja näyttää oletuksena wikitekstimuotoisen käyttäjäsivusi sen sijaan painamalla kyseistä painiketta.

Kun vaihdat käyttäjäsivusi tyyppi ensimmäistä kertaa, käyttäjäsivusi nykyinen sisältö kopioidaan -nimiavaruudessa sijaitsevaan sivuun ja saat kunnian muokkauksesta. Kuitenkin käyttäjäsivusi historiaa ei kopioida, eikä se ole helposti tarkasteltavissa ellet vaihda takaisin käyttäjäsivusi tyyppiä wikimuotoiseen sivuun.